Oscar Fingal O'Flahertie Wills Wilde yera naixito d'a ciudat de Dublín, en Irlanda, quan iste país yera una colonia britanica, en una familia de relichión protestant, encara que a conversión d'a suya familia a o Protestantismo estió nomás por conveniencias, porque en ixas envueltas os catolicos teneban os suyos dreitos redueitos en Irlanda. Su pai, William Wilde, yera un destacato medico en a sociedat dublinesa, encara que tamién yera l'autor de libros sobre folclore y arqueolochía, y a suya mai, Jane Wilde, yera poetesa y melitant d'a causa d'o nacionalismo irlandés.